open-index/open-wikipedia-markdown huggingface dataset:
Copa da WSE

A **Copa da WSE** (ata 2018 denominada **Copa CERS**) é a segunda competición en importancia no hóckey a patíns europeo. Creada en 1980, funcionou como a terceira competición europea ata a remodelación das competicións no ano 1997, cando se fusionaron a Copa de Europa e a Recopa, pasando a ser dende entón a Copa CERS a segunda competición europea en importancia. Está organizada pola CERH (Comité Européen de Rink-Hockey), o máximo organismo do hóckey patíns europeo, con sede central en Lisboa (Portugal). A partir da tempada 2007-08 introduciuse o sistema de final a catro, máis coñecido como *final-four*.

## Formato 
Nunha fase inicial son inscritos o vencedor da Copa CERS do ano anterior (excepto se este se clasifica para a Copa de Europa) e tres clubs por país (os 3º, 4º e 5º no campionato nacional - ou mesmo o 6º clasificado, no caso de que un dos cinco primeiros sexa o vencedor da Copa, o que lle dá unha praza na Liga dos Campións). Se houbera máis de 12 clubs inscritos, deverá realizarse unha fase previa; logo, aos 12 restantes únenselles catro dos clubs afastados na fase previa da Liga de Campións (aqueles que estiveran mellor situados na clasificación da CERH), constituíndo o grupo de 16 que xogará os oitavos de final.

O campión do título e os tres clubs con mellor clasificación na clasificación son cabezas de serie no sorteo, que é condicionado de modo que dous equipos do mesmo país non poidan xogar un contra o outro. A partir dos quartos de final o sorteo é puro, sen condicionantes de ningún tipo. Todas as eliminatorias, incluíndo a final, son xogadas a dúas voltas.

## Historial 
En letra grosa os resultados do equipo campión.

## Palmarés 
## Notas 
## Véxase tamén 
### Ligazóns externas 
*  Historial da Copa CERS
Departamento de Lavalleja

:*Lavalleja está redirixido cara este artigo, para o militar e político uruguaio con este apelido vexa Juan Antonio Lavalleja*

**Lavalleja** é un departamento uruguaio que se acha no sueste do país. A súa capital é Minas. Ten unha área de 10.016&nbsp;km² e no 2004 posuía 60.925 habitantes.

## Localización e características 
Limita polo norte co departamento de Treinta y Tres, polo leste co de Rocha, polo sur cos de Canelones e de Maldonado, e polo oeste co de Florida.

O nome do departamento provén do brigadier xeral Juan Antonio Lavalleja, quen tivo unha destacada actuación militar e política na loita independentista do país e que era natural do mesmo.

## Véxase tamén 
### Ligazóns externas 
* Páxina oficial da Intendencia Municipal de Lavalleja.
Departamento de Montevideo

**Montevideo** é un departamento uruguaio cuxa capital é tamén a capital do país, Montevideo. Áchase na zona sur do territorio, sobre o litoral do Río da Prata. Limita polo noroeste con San José e está rodeado polo departamento de Canelones.

Posúe unha superficie de 530 km&sup2; (onde aproximadamente o 60% é área rural e o restante 40% área urbanizada ou potencialmente urbanizable). A súa máxima elevación é o Cerro de Montevideo, con 132 m de altura. Con aproximadamente o 40% da poboación total do país, é o departamento máis pequeno en canto a superficie e o que ten maior densidade de poboación. A súa zona de influencia abrangue aos municipios veciños, formando o que se coñece como Zona metropolitana de Montevideo.
[miniatura|200px|esquerda|O centro da cidade e o porto vistos dende a planta baixa da [Torre Antel|Torre das Telecomunicacións, Montevideo.]]

## Véxase tamén 
### Ligazóns externas 
* Intendencia Municipal de Montevideo.
* O proceso de descentralización e participación cidadá en Montevideo.
* vecinet Comunicación alternativa independente para a participación e a organización popular (axencia de noticias, documentación e comunicación veciñal)
* Sistema de información xeográfica Municipal
Club de Rugby Lalín

O **Club de Rugby Lalín** é un club de rugby galego da vila de Lalín. Xoga na Liga Galega de Rugby, e disputa os seus partidos como local no estadio Manuel Anxo Cortizo, cunha capacidade para 5000 persoas.

Na tempada 2022/2023 o equipo masculino do Club de Rugby Lalín quedou en 6º posto na 1ª División da Liga Galega de Rugby, e o equipo feminino acadou o 1º lugar.
Club de Rugby Fendetestas

O **Club de Rugby Fendetestas** é un equipo galego de rugby da vila das Pontes de García Rodríguez fundado en 1989. Compite na segunda división da liga galega, e xoga os seus partidos como local no estadio Monte Medulio.
Muralla Rugby Club

O **Muralla Rugby Club** é un equipo galego de rugby da cidade de Lugo,  que compite na primeira división da Liga Galega de Rugby. O club naceu no ano 1986 co nome de E.U.I.T.A., e foi refundado en 2003 coa súa actual denominación. O nome do equipo fai referencia á Muralla de Lugo, o monumento máis representativo da cidade. Dende 1999 o Muralla R.C. xoga os seus encontros como local no Estadio de Atletismo Gregorio Pérez Rivera, de titularidade municipal, tamén chamado Estadio das Pedreiras pola súa localización.

Entre o palmarés do club salientan os títulos da liga galega das tempadas 1998-99, 2004-05 e 2005-06, así como a participación do primeiro equipo en categoría nacional durante tres tempadas.

As cores representativas do club son o negro, o verde e o amarelo.

## Adestradores 
* 1998-1999: Víctor Rodríguez/Miguel Ángel Martín
* 1999-2002: José M. González
* 2002-2003: Antonio Vázquez
* 2003-2007: Javier Martínez
* 2007-2008: Pepe Rois
* 2008-2009: J. Daniel Pereira/Lucky Parga
* 2009-2010: Edgardo Martínez
* 2010-15: Javier Liz
* 2015-16: Chester Parga/J. Daniel Pereira
* 2016-17: Chester Parga

## Equipo de xogadores 2014-15 
;Primeiras liñas:
*  Juanma del Río
*  Quique Díaz
*  Tino Meilán
*  Vili Roca
*  Pablo Santos
*  Richard Vilariño
*  Fran Monasterio
;Segundas Liñas:
*  Roberto García
*  Elías Granizo
*  Rafa Jiménez
*  Javi Táboas
*  Rubén López
*  Germán Souto
;Terceiras Liñas:
*  Alfredo Pintor
*  Toni Landeira
*  Santi Núñez
*  David Pérez (C) 
*  Dani Pereira
*  Dani Sever
*  Carlos Abella

;Medios:
*  Dave Sobrino
*  Alexandre del Río
*  Felipe Flores
*  Javi Diéguez
;Tres cuartos:
*  Khalil Charaf
*  Manolo Couce 
*  Daniel Lago Barreiro
* 20px Will McKay
*  Isma Crende
*  Alfonso Rodríguez
*  Rubén Suazo
*  Iván Ron
*  Pedro Diéguez
*  Gonzalo Lepe
;Zagueiros: 
*  Noé López 
*  Iago Cobas
*  David Tuñas

## Traxectoria 
;Coa denominación E.U.I.T.A.
* 1989-90 Liga Galega de Rugby
* 1990-91 LGR Primeira División
* 1991-92 LGR Primeira División
* 1992-93 LGR Primeira División
* 1993-94 LGR Primeira División
* 1994-95 LGR Primeira División
* 1995-96 LGR Primeira División
* 1996-97 LGR Primeira División
* 1997-98 LGR Primeira División
* 1998-99 LGR Primeira División ()
* 1999-00 LGR Primeira División
* 2000-01 LGR Primeira División
* 2001-02 LGR Primeira División
* 2002-03 LGR Primeira División ()

;Coa denominación Muralla R.C.
* 2003-04 LGR Segunda División ( )
* 2004-05 LGR Primeira División ()
* 2005-06 LGR Primeira División ( )
* 2006-07 Liga Nacional I FER
* 2007-08 Liga Nacional I FER
* 2008-09 Liga Nacional I FER ()
* 2009-10 LGR Primeira División
* 2010-11 LGR Primeira División
* 2011-12 LGR Primeira División ()
* 2012-13 LGR Segunda División
* 2013-14 LGR Segunda División ()
* 2014-15 LGR Primeira División
* 2015-16 LGR Primeira División

## Tempada actual
## Véxase tamén 
### Outros artigos 
* Euita R.C.
* Liga Galega de Rugby

### Ligazóns externas 
* Información sobre o Muralla R.C.
* Federación Galega de Rugby
Demografía de Bulgaria

[miniatura|300px|dereita|Evolución da poboación en Bulgaria até o ano [2005]]
A **demografía de Bulgaria** inclúe datos demográficos como a densidade de poboación, etnias, nivel educativo, saúde, status económico, filiacións relixiosas e outros aspectos da poboación.

## Datos demográficos 
### Poboación 
:7&nbsp;606&nbsp;687 (2008 est.)

### Pirámide de poboación 
[miniatura|250px|[Pirámide de poboación]]
:0-14 anos: 13.8% (home 514.238/muller 489.608)
:15-64 anos: 68.6% (home 2&nbsp;449&nbsp;812/muller 2&nbsp;532&nbsp;845)
:Máis de 65 anos: 17.6% (home 520.962/muller 755.210) (2008 est.)

### Media de idade 
:Total: 41,4 anos
:Masculino: 39.2 anos
:Feminino: 43.6 anos (2009 est.)

### Aumento total da poboación 
:-0,79% (2009 est.)

### Taxa bruta de natalidade 
:10,2 nacementos/1.000 poboación (2008 est.)
:En 2008 houbo un total de 78.283 nacementos.

### Taxa bruta de mortalidade 
:14,5 mortos/1000 poboación (2008 est.)

### Taxa bruta de migración 
:-3.11 migrantes/1.000 poboación (2009 est.)

### Proporción homes/mulleres 
:Ao nacemento: 1,06 homes/muller
:Menos de 15 anos: 1,05 homes/muller
:Entre 15 e 65 anos: 0,97 homes/muller
:Máis de 65 anos: 0.68 homes/muller
:Total oblación: 0,92 homes/muller (2009 est.)

### Taxa de mortalidade infantil 
:Total: 17,87 por mil nacidos vivos
:Masculino: 21.38 por mil nacidos vivos
:Feminino: 14.25 por mil nacidos vivos (2009 est.)

### Esperanza de vida ao nacer 
:Total: 73,09 anos
:Masculino: 69,48 anos
:Feminino: 76,91 anos (2009 est.)

### Número medio de fillos por muller 
:1,38 fillos por muller (2008est.)

### VIH/SIDA 
:Media de prevalencia en adultos: menos do 0,1% (2001 est.)
:Persoas vivindo con VIH/SIDA: 803 (novembro 2007)
:Mortes: 100 (2001 est.)

### Nacionalidade 
:Nome: Búlgaro(s)
:Adxectivo: Búlgaro

### Principais grupos étnicos 
:Búlgaros 6&nbsp;655&nbsp;210 (83,9%)
:Turcos 746.664 (9,4%)
:Xitanos 370.908 (4,7%)
:Rusos 15.595 (0,2%)
:Armenios 10.832 (0,1%)
:Árabes 10.000 (0,1%)
:Macedonios 5.071
:Romaneses 4.540
:Sarakatsani 4.107
:Gregos 3.408
:Ucraínos 2.489
:Tártaros de Crimea 1.803
:Xudeu 1,363
:Polacos 825
:Vietnamitas 635
:Gagauzos 540
:Alemás 436
:Serbios 422
:Circasiáns 367
:Checos 316
:Albaneses 278
:Franceses 195
:Húngaros 169
:Eslovacos 161
:Kurdos 147
:Africanos 78
:Eslovenos 28
:Bosníacos 23
:Outros grupos étnicos 5.641 0,1%
:Non declarados 62.108 0,8%
:Descoñecidos 24.807 0,3%
:Grupos étnicos non existentes: Estadounidenses 293

### Relixión 
:Ortodoxos 83,8%
:Musulmáns 11,0%
:Católicos 0.6%
:Protestantes 0,5%
:Outros, ateos e non declarados 4,1%

### Linguas 
:Búlgaro
:Outras linguas secundarias corresponden aos distintos grupos étnicos.

### Alfabetización 
:Definición: maiores de 15 anos que poidan ler e escribir.
:Total: 98,2%
:Homes: 98,7%
:Mulleres: 97,7% (censo de 2001)

### Investimento en educación 
:4,5% do PIB (2005)

## Notas 
## Véxase tamén 
### Outros artigos 
* Bulgaria

### Ligazóns externas 
* CIA The World Factbook  
* Censo 2001
* 2005 Eurostat Report on European Demography
* Annual report of the National Statistics Institute for 2005 regarding population and demographic processes
O Brollón, A Pobra do Brollón, A Pobra do Brollón

**O Brollón** é unha aldea da parroquia da Pobra do Brollón, no concello lugués da Pobra do Brollón, moi preto da capital municipal. En 2008 tiña unha poboación de 27 habitantes (18 homes e 9 mulleres).

## Lugares e parroquias
### Lugares da Pobra do Brollón
### Parroquias da Pobra do Brollón
Cartujanos de Andalucía

O **Sevilla F.C. Andalucía Rugby** é a franquía de rugby de Andalucía que participa representando a esta comunidade na Liga Superibérica.

## Fundación e primeiros anos 
O equipo foi fundado en 2009 e nace aglutinando nun principio, pola meirande parte dos clubs andaluces de categoría nacional (División de Honra, División de Honra B e Primeira Nacional), que achegaron os seus xogadores para a formación deste equipo: o Helvetia, Club de Rugby Ciencias, Universitario e Club Amigos del Rugby sevillanos, o Universidade de Málaga, Granada 2004 de Granada, Jaén R.C. de Xaén, Costa de Almería e C.R. Atlético Portuense de El Puerto de Santa María (Cádiz). A súa intención é involucrar no proxecto a todos os clubs andaluces, nun futuro.

## Nome e imaxe
O nome da franquía foi elixido debido a que ao nome orixinal de Cartujanos sumóuselle o patrocinio auspiciado polo club de fútbol do Sevilla FC.

O Sevilla FC non é novo no mundo do rugby, na tempada 1969-70 constituíuse a sección de rugby do Sevilla FC. Aquela liga de División de Honra Andaluza disputárona os equipos seguintes: Club Pineda de Sevilla, Club Natación, Arquitectura, Macarena, Medicina, Dos Hermanas, Club Felipe II e Sevilla FC. O primeiro encontro do Sevilla FC foi dirixido por José María Ruiz Romero "Rosco" e rematou con vitoria contra Dos Hermanas por 60-0. A partir de aí o Sevilla FC comezou a fomentar a súa canteira, chegando incluso a ter varios equipos sénior ademais de todas as súas categorías inferiores. Centos de xogadores pasaron pola sección de rugby do Sevilla FC. Os éxitos deportivos máis importantes ao longo da súa historia foron:

-Sevilla FC sénior: campión Liga Nacional 1ª Categoría temporadas 1975-76, 1976-77 e 1981-82.

-Sevilla FC Cadete: Campión de España tempada 1977-1978.

O Sevilla FC contribuíu dun xeito moi importante ao desenvolvemento do rugby en Sevilla.

Finalmente, o logotipo da franquía é un cabalo que o seu pescozo alóngase para abrazar o escudo do Sevilla FC esvaecido.

## Historia
A historia da franquía andaluza comenza o 26 de abril de 2009 nun partido celebrado no estadio madrileño de Las Terrazas (Alcobendas), partido no que non conseguiron a vitoria fronte a uns Gatos que se mostraron intratables no seu campo. Durante a fase regular non conseguiron manter a regularidade no xogo e perderon moitos partidos, o cal lles condenou ao sexto e último posto da Liga, mais remataron a mesma cunha vitoria na casa fronte ao Almogàvers por 25-19, que lles deixou con bo sabor de boca. Nesta primeira edición xogáronse partidos en Sevilla, Armilla (Granada) e El Puerto de Santa María (Cádiz), facendo partícipe a toda a comunidade andaluza da franquía.

## Véxase tamén
### Outros artigos
* Liga Superibérica
* Sevilla Fútbol Club

### Ligazóns externas
* Elrugby.com 
* Site oficial do club
Parada dos Montes, Parada dos Montes, A Pobra do Brollón

**Parada dos Montes** é un lugar da parroquia de Parada dos Montes, no concello lugués da Pobra do Brollón. Está situado na serra do Courel, na estrada que une A Pobra do Brollón e Folgoso do Courel, a 725 metros de altitude.

En 2008 tiña 27 habitantes (12 homes e 15 mulleres). Nela está a igrexa parroquial de Santa Einés.

## Lugares e parroquias 
### Lugares de Parada dos Montes 
### Parroquias da Pobra do Brollón
Couso, Parada dos Montes, A Pobra do Brollón

**Couso** é un lugar da parroquia de Parada dos Montes, no concello lugués da Pobra do Brollón. Está situado a 780 metros de altitude. En 2008 tiña 5 habitantes (4 homes e 1 muller). Na aldea está o muíño de Couso.

## Lugares e parroquias 
### Lugares de Parada dos Montes 
### Parroquias da Pobra do Brollón
Río de Bois, Parada dos Montes, A Pobra do Brollón

**Río de Bois** é unha aldea da parroquia de Parada dos Montes, no concello lugués da Pobra do Brollón. En 2008 tiña seis habitantes (dous homes e catro mulleres).

Está situada na serra do Courel, a 725 metros de altitude. Na aldea está a ermida de San Sebastián, o muíño de Río de Bois e a casa da Forcada.

## Lugares e parroquias 
### Lugares de Parada dos Montes 
### Parroquias da Pobra do Brollón
Cabo, Pinel, A Pobra do Brollón

**Cabo** é unha aldea da parroquia de Pinel, no concello lugués da Pobra do Brollón. En 2008 tiña unha poboación de 15 habitantes (6 homes e 9 mulleres). Está situada a 445 metros de altitude.

## Lugares e parroquias 
### Lugares de Pinel 
### Parroquias da Pobra do Brollón
A Lama, Pinel, A Pobra do Brollón

**A Lama** é un lugar da parroquia de Pinel, no concello lugués da Pobra do Brollón. Está situado a 450 metros de altitude.

## Toponimia 
O orónimo provén do latín , e indica un lugar con lama ou lodo.

## Lugares e parroquias 
### Lugares de Pinel 
### Parroquias da Pobra do Brollón 
## Notas
Alende, Cereixa, A Pobra do Brollón

**Alende** é unha aldea da parroquia de Cereixa, no concello lugués da Pobra do Brollón. Está situada a 362 metros de altitude, na beira do río Saa. Segundo o IGE, en 2020 tiña unha poboación de 5 habitantes (1 home e 4 mulleres).

## Lugares e parroquias 
### Lugares de Cereixa 
### Parroquias da Pobra do Brollón
Cima de Vila, Cereixa, A Pobra do Brollón

**Cima de Vila** é un lugar da parroquia de Cereixa, no concello lugués da Pobra do Brollón. Está situado a 366 metros de altitude, na estrada LU-652. Aquí está a igrexa parroquial.

## Lugares e parroquias 
### Lugares de Cereixa 
### Parroquias da Pobra do Brollón
Fontela, A Pobra do Brollón, A Pobra do Brollón

**Fontela** é un lugar da parroquia da Pobra do Brollón, no concello lugués da Pobra do Brollón, situado ó sueste da capital municipal.

## Lugares e parroquias 
### Lugares da Pobra do Brollón 
### Parroquias da Pobra do Brollón
A Barxa, A Ferreirúa, A Pobra do Brollón

**A Barxa** é un lugar da parroquia da Ferreirúa, no concello lugués da Pobra do Brollón. Está situado a 451 metros de altitude, na beira do río Picarrexo.

Nela está a igrexa parroquial de San Martiño da Ferreirúa, o cemiterio e unha pista polideportiva.

## Lugares e parroquias 
### Lugares da Ferreirúa 
### Parroquias da Pobra do Brollón
Marcón, A Ferreirúa, A Pobra do Brollón

**Marcón** é un lugar da parroquia da Ferreirúa, no concello lugués da Pobra do Brollón. En 2008 tiña 50 habitantes (30 homes e 20 mulleres).

Está situada a 480 metros de altitude, aos pés do monte Mioteira e preto do río Picarrexo. Na aldea sitúase un centro para menores da congregación relixiosa de Cristo Rei. No lugar de Marcón están tamén A Casa Grande e A Casa da Torre.

## Lugares e parroquias 
### Lugares da Ferreirúa 
### Parroquias da Pobra do Brollón
Covos, Liñares, A Pobra do Brollón

**Covos** é unha aldea deshabitada da parroquia da Liñares, no concello lugués da Pobra do Brollón. Está situada a 600 metros de altitude. En 2008 estaba despoboado.

## Lugares e parroquias 
### Lugares de Liñares 
### Parroquias da Pobra do Brollón
Montevideo (homónimos)

**Montevideo** pode referirse a:

;Lugares
* a cidade de **Montevideo**, capital do Uruguai
* o **Departamento de Montevideo**, no Uruguai
* a **Intendencia Municipal de Montevideo**
* a **Zona Metropolitana de Montevideo**, conglomerado urbano que inclúa á cidade de Montevideo e outras cidades próximas
* a pequena localidade **Montevideo**, no estado de Minnesota, Estados Unidos
* o **Distrito de Montevideo**, na provincia de Chachapoyas, departamento de Amazonas, rexión Amazonas, Perú

;Outros
* o **Tratado de Montevideo de 1980** que institucionaliza a Asociación Latinoamericana de Integración (ALADI)
* o **World Trade Center Montevideo**
* a **Asociación de Universidades Grupo Montevideo**
* a **Bolsa de Valores de Montevideo**
* o **Torneo de Montevideo**
* o **Cerro de Montevideo**
* o **Porto de Montevideo**
* o **Montevideo Wanderers Fútbol Club**
* o **Correo Ultramarino A Coruña-Montevideo**
Liñares, Liñares, A Pobra do Brollón

**Liñares** é unha aldea da parroquia da Liñares, no concello lugués da Pobra do Brollón. Está situada a 645 metros de altitude. En 2008 tiña unha poboación de 20 habitantes (9 homes e 11 mulleres).

## Lugares e parroquias 
### Lugares de Liñares 
### Parroquias da Pobra do Brollón
Lamaigrexa, Lamaigrexa, A Pobra do Brollón

**Lamaigrexa** é unha aldea da parroquia de Lamaigrexa, no concello lugués da Pobra do Brollón. En 2008 tiña 23 habitantes (14 homes e 9 mulleres).

A aldea está situada a 512 metros de altitude. Nela está a igrexa parroquial de San Pedro.

## Lugares e parroquias 
### Lugares de Lamaigrexa 
### Parroquias da Pobra do Brollón
Recemunde, Lamaigrexa, A Pobra do Brollón

**Recemunde** é unha aldea de parroquia da Lamaigrexa, no concello lugués da Pobra do Brollón. Está situada a 555 metros de altitude. Segundo o Instituto Galego de Estatística, en 2024 tiña unha poboación de 17 habitantes (6 homes e 11 mulleres), contando os do lugar de Carril, o que supón unha diminución con respecto a 2008, cando tiña 34 habitantes.

En Recemunde naceu Belén López Rodríguez.

## Lugares e parroquias 
### Lugares de Lamaigrexa 
### Parroquias da Pobra do Brollón 
## Notas
Carril, Lamaigrexa, A Pobra do Brollón

**Carril** é un lugar da parroquia de Lamaigrexa, no concello lugués da Pobra do Brollón, anexo á aldea de Recemunde. Está situado a 567 metros de altitude.

## Lugares e parroquias 
### Lugares de Lamaigrexa 
### Parroquias da Pobra do Brollón
Tudriz, Lamaigrexa, A Pobra do Brollón

**Tudriz** é unha aldea da parroquia de Lamaigrexa, no concello lugués da Pobra do Brollón. Está situada a 507 metros de altitude. Segundo o IGE, en 2017 tiña 33 habitantes (16 homes e 17 mulleres).

## Lugares e parroquias 
### Lugares de Lamaigrexa 
### Parroquias da Pobra do Brollón 
## Notas
Santo Adrián, A Pobra do Brollón, A Pobra do Brollón

**Santo Adrián** é unha aldea da parroquia da Pobra do Brollón, no concello lugués da Pobra do Brollón, situada a 399 m de altitude e a 1&nbsp;km escaso da capital municipal. En 2008 tiña unha poboación de 20 habitantes (8 homes e 12 mulleres).

## Lugares e parroquias 
### Lugares da Pobra do Brollón 
### Parroquias da Pobra do Brollón
A Eirexa, Pinel, A Pobra do Brollón

**A Eirexa** é un lugar da parroquia de Pinel, no concello lugués da Pobra do Brollón. Está situado a 460 metros de altitude. Neste lugar está a igrexa parroquial de Santa María.

## Toponimia 
A orixe do topónimo é o latín , o lugar da igrexa.

## Lugares e parroquias 
### Lugares de Pinel 
### Parroquias da Pobra do Brollón 
## Notas
A Aira Vella, Óutara, A Pobra do Brollón

**A Aira Vella** é un lugar da parroquia de Óutara, no concello lugués da Pobra do Brollón. Está situado a 617 metros de altitude, preto dos límites co concello do Incio.

## Lugares e parroquias 
### Lugares de Óutara 
### Parroquias da Pobra do Brollón
Requeixo, Piño, A Pobra do Brollón

**Requeixo** é un lugar da parroquia de Piño, no concello lugués da Pobra do Brollón. Está situado a 414 metros de altitude e na aldea está o local social da parroquia.

## Lugares e parroquias 
### Lugares de Piño 
### Parroquias da Pobra do Brollón
Santiorxo, Liñares, A Pobra do Brollón

**Santiorxo** é unha aldea da parroquia da Liñares, no concello lugués da Pobra do Brollón. En 2008 tiña unha poboación de 8 habitantes (5 homes e 3 mulleres).
Está situada a 630 metros de altitude. Nesta aldea está a sobreira de Santiorxo.

## Lugares e parroquias 
### Lugares de Liñares 
### Parroquias da Pobra do Brollón
A Corredoira, Fornelas, A Pobra do Brollón

**A Corredoira** é un lugar da parroquia de Fornelas, no concello lugués da Pobra do Brollón. Está situado a 348 metros de altitude.

## Topónimo 
O topónimo *Corredoira* fai referencia a un camiño para carros.

## Lugares e parroquias 
### Lugares de Fornelas 
### Parroquias de Pobra de Brollón 
## Notas
Freituxe, Freituxe, Bóveda

**Freituxe** é un lugar da parroquia de Freituxe, no concello lugués de Bóveda. Está situado a 405 metros de altitude.

En 2008 tiña unha poboación de 27 habitantes (17 homes e 10 mulleres), incluíndo os habitantes do lugar anexo da Vila.

## Lugares e parroquias
### Lugares de Freituxe
### Parroquias de Bóveda
A Vila, Freituxe, Bóveda

**A Vila** é un lugar da parroquia de Freituxe, no concello lugués de Bóveda, anexo á aldea de Freituxe. Está situado a 405 metros de altitude.

## Lugares e parroquias 
### Lugares de Freituxe 
### Parroquias de Bóveda
Eimer, San Fiz de Rubián, Bóveda

**Eimer** é unha aldea da parroquia de San Fiz de Rubián, no concello lugués de Bóveda. Segundo o IGE, en 2017 tiña 53 habitantes, o que supón un leve aumento con respecto ao ano 2008, cando tiña 52 habitantes.

## Lugares e parroquias 
### Lugares de San Fiz de Rubián 
### Parroquias de Bóveda 
## Notas
O Pumar, Fornelas, A Pobra do Brollón

**O Pumar** é un lugar da parroquia de Fornelas, no concello lugués da Pobra do Brollón. Está situado a 341 metros de altitude, aos pés do Montecelo, onde atopamos un antigo castro. Neste lugar está a igrexa parroquial de Santa Comba.

## Lugares e parroquias 
### Lugares de Fornelas 
### Parroquias da Pobra do Brollón
Vilarbuxán, Vilarbuxán, Bóveda

**Vilarbuxán** é o único lugar da parroquia de Vilarbuxán no concello lugués de Bóveda, na comarca de Terra de Lemos. Segundo o IGE, en 2023 tiña 13 habitantes (6 homes e 7 mulleres).

## Lugares e parroquias
### Lugares de Vilarbuxán
### Parroquias de Bóveda
## Notas 
## Véxase tamén 
### Outros artigos 
*Lugares de Bóveda
Acelomorfos

Os **acelomorfos** (**Acœlomorpha**, que significa "formas sen celoma") son un discutido filo de animais mariños de corpo brando con características de plánula. A maioría das súas especies son de vida libre, e algunhas viven na superficie doutros organismos, como ectocomensais.

Tradicionalmente foron considerados como subfilo dos platihelmintos turbelarios, e máis tarde como subfilo dos *Xenacoelomorpha* (que estaría constituído polos subfilos *Acoelomorpha* e *Xenoturbellida*). Pero en 2004 estudos moleculares feitos por Jaume Baguñà e Marta Riutort demostraron que debían considerarse como un filo separado.

Actualmente acelomorfos e xenoturbélidos considéranse filos independentes.

Segundo os traballos Baguñà e Riutort, os acelomorfos estarían na base dos bilaterais, e comprenderían os *acelos* e os *nemertodermátidos*, dúas antigas ordes de turbelarios convertidas agora en clases.

Os acelomorfos son diminutos vermes planos que carecen de intestino. O alimento é dixerido no interior de vacúolos que se forman arredor da inxesta. Carecen de cavidade xeral, de aí o seu nome. Posúen un *estatocisto* que posibelmente lles serve para controlar a gravidade e orientarse.

Todas as especies coñecidas son mariñas e habitan entre as partículas de sedimentos, flotando na auga formando parte do plancto, ou nadando entre as algas.

## Notas 
## Véxase tamén 
### Outros artigos 
* Invertebrados
Tiga

**Tiga**, tamén chamada **Tokanod**, é unha pequena illa no océano Pacífico sur. Tiga atópase a 35 quilómetros da illa de Lifou, e a 24,5&nbsp;km de Maré nas illas da Lealdade. As illas da Lealdade son parte do maior arquipélago de Nova Caledonia.

A illa ten 6&nbsp;km de longo e 2&nbsp;km de ancho. O punto máis alto é de 76 m sobre o nivel do mar. Alberga unha soa tribo no noroeste e a súa poboación é de 150 habitantes.

A súa forma redondeada deu lugar a unha lenda, que se transmite por tradición oral. Di que unha rata, perseguida polos habitantes da illa de Lifou, correu ata unha roca chamada "taetawanod". Chorou e chorou, ata que unha tartaruga comprometeuse a levala nas costas ata Maré. Pero a tartaruga decidiu interromper a súa viaxe no medio da viaxe, e así apareceu Tiga.
Walter Brown

**Walter A. Brown**, nado o 10 de febreiro de 1905, finado o 7 de setembro de 1964, foi o primeiro propietario do equipo Boston Celtics da NBA e unha figura importante no hóckey sobre xeo nos Estados Unidos.

Nado en Hopkinton, Massachusetts, asistiu á Boston Latin School dende 1922 até 1923 e á Philips Exeter Academy de 1923 a 1926. Tras suceder a seu pai como representante do Boston Garden, axudou a fundar a BAA en 1946, e foi unha peza fundamental na unión entre as ligas BAA e NBL en 1949 que actualmente forma a NBA. Fundou os Celtics en 1945 e como propietario gañou seis aneis en oito anos antes do seu pasamento.

En 1965 entrou no Basketball Hall of Fame, e no de hóckey en 1962.
Lugar de Arriba, Fornelas, A Pobra do Brollón

**Lugar de Arriba** é un lugar da parroquia de Fornelas, no concello lugués da Pobra do Brollón. Está situado a 345 metros de altitude, na beira do río Cabe. 

Segundo o Instituto Galego de Estatística, en 2024 tiña 19 habitantes (9 homes e 10 mulleres).

## Notas 
## Lugares e parroquias 
### Lugares de Fornelas 
### Parroquias da Pobra do Brollón
Maeve Binchy

**Maeve Binchy**, nada o 28 de maio de 1939 en Dalkey, Dublín e finada o 30 de xullo de 2012 en Dublín, era unha escritora irlandesa.

## Traxectoria
Logo de estudar na Universidade de Dublín e logo como columnista no *The Irish Times*

## Obra 
### Novelas 
* *Light a Penny Candle* (1982)
* *The Lilac Bus* (1984)
* *Echoes* (1985)
* *Firefly Summer* (1987)
* *Silver Wedding* (1988)
* *Circle of Friends* (1990)
* *The Copper Beech* (1992)
* *The Glass Lake* (1994)
* *Evening Class* (1996)
* *Tara Road* (1998)
* *Scarlet Feather* (2000)
* *Quentins* (2002)
* *Nights of Rain and Stars* (2004)
* *Whitethorn Woods* (2006)
* *Heart and Soul* (2008)

### Colección de historias curtas
* *Central Line* (1978)
* *Victoria Line* (1980)
* *Dublin 4* (1981)
* *London Transports* (1983)
* *Story Teller: Collection of Short Stories* (1990)
* *Dublin People* (1993)
* *Cross Lines* (1996)
* *This Year It Will Be Different: And Other Stories* (1996)
* *The Return Journey* (1998)

### Outros traballos 
* *Star Sullivan* (2006) (unha novela)
* *The Builders* (2002)(unha novela)
* *Deeply Regretted By* (teatro)
* *Aches and Pains* (1999) (non ficción)
* *A Time to Dance* (2006) (non ficción)
* ''The Maeve Binchy Writer's Club* (2008) (non ficción)
* *Finbar's Hotel* (contribución)
* *Ladies Night at Finbar's Hotel* (contribución)
* *Irish Girls About Town'' (2002) (editora canda Cathy Kelly e Marian Keyes).

## Notas
Nicholas Sparks

**Nicholas Charles Sparks**, nado en Omaha (Nebraska) o 31 de decembro de 1965, é un escritor de Estados Unidos. Todas as súas novelas alcanzaron o primeiro posto nas listas de best-séllers nos Estados Unidos, o que sitúa a Sparks como un dos autores máis populares do seu país.

## Traxectoria 
Nicholas Sparks naceu na noite vella de 1965 en Omaha, Nebraska, fillo de Patrick Michal Sparks, un profesor, e Jill Emma Marie Thoene Sparks, unha ama de casa e asistente dun oftalmólogo. Tiña dous irmáns, Michael Earl "Micah" Sparks (1964–) e Danielle "Dana" Sparks (1966–2000).

De cativo viviu en Minnesota, Os Ánxeles (California) e Grand Island (Nebraska), antes de cumprir oito anos. En 1974 a súa familia finalmente estableceuse en Fair Oaks, California e continuaron vivindo alí mentres Nicholas ía a secundaria. Graduouse en 1984 na Escola Secundaria Bella Vista, e posteriormente asistiu á Universidade de Notre Dame. Graduouse en Finanzas en 1988.

Nicholas coñeceu á súa esposa Catherine Cole (de Nova Hampshire) durante a primavera de 1988. Casaron en xullo de 1989 e viviron en Sacramento (California). Nicholas traballou en distintos empregos durante os seguintes tres anos, tales como vendedor, camareiro, ou empresario. En 1992, Sparks comezou a vender produtos farmacéuticos e en 1993 foi transferido a New Bern, Carolina do Norte, onde escribiu a súa primeira novela publicada *The Notebook*.

Actualmente segue residindo en New Bern.

## Traxectoria como escritor 
En 1985 Sparks escribiu a súa primeira novela, *The Passing* nas súas vacacións estivais, cando estaba na universidade. Nunca foi publicada. En 1989 escribiu a súa segunda novela, tampouco publicada, titulada *The Royal Murders*. En 1994, durante un período de seis meses, Nicholas escribiu a que sería a súa primeira novela publicada, *The Notebook*. Foi descuberto pola axente literaria Theresa Park, quen escolleu a *The Notebook* entre unha chea de manuscritos, leuno, e ofreceuse a representar o seu autor. En outubro de 1995, Park conseguiu un contrato dun millón de dólares polos dereitos de publicación de *The Notebook* de Time Warner Book Group. A novela foi publicada en outubro de 1996, poñéndose na súa primeira na lista dos libros máis vendidos de *The New York Times*.

Logo do seu primeiro éxito comercial, escribiu bestsellers internacionais que foron traducidos a trinta e cinco linguas. De momento, tres das súas novelas foron levadas á gran pantalla: *Message in a Bottle* (1999), *A Walk to Remember* (2002), e *The Notebook* (2004).

## Novelas 
* *The Notebook* (1996) 
* *Message in a Bottle* (1998)
* *A Walk to Remember* (1999)
* *The Rescue* (2000)
* *A bend in the Road* (2001)
* *Nights in Rodanthe* (2002)
* *The Guardian* (2003)
* *The Wedding* (2003)
* *The Weeks with My Brother* (2004)
* *True Believer* (2005)
* *At First Sight* (2005)
* *Dear John* (2006)
* *The Choice* (2007)
* *The Last Song* (2009)
* *The Lucky One*

## Notas 
## Véxase tamén 
### Ligazóns externas
* Nicholas Sparks.com - Sitio Web Oficial
* Guía de Reading Group 
* Nicholas Sparks en Internet Book List
Liga de Campións da WSE

A **Liga de Campións da WSE** (), antes coñecida como **Liga Europea de hóckey a patíns** e **Copa de Europa**, é a máxima competición europea entre clubs de hóckey a patíns. Foi creada en 1965, e enfronta cada tempada aos mellores clubs europeos da especialidade, na súa meirande parte da liga española (entre os que destacan principalmente os clubs de Cataluña e Galiza), italianos e portugueses. Está organizada pola CERH (Comité Européen de Rink-Hockey), o máximo organismo do hóckey a patíns europeo, con sede central en Lisboa (Portugal).

O club máis laureado da competición é o FC Barcelona, que acadou 22 títulos. O actual campión é o Sporting CP.

## Formato 
Actualmente, a competición consta dunha rolda clasificatoria e unha primeira rolda. Logo, os 16 equipos son agrupados en catro grupos e os dous mellores clasificados de cada grupo xogan unha final a oito nunha cidade europea.

Entre os anos 1996 e 2007, a Liga de Campións comezaba cunha rolda eliminatoria e unha rolda preliminar de eliminación directa. Logo, os oito equipos que gañaban na rolda preliminar eran agrupados en dous grupos. Os dous primeiros equipos de cada grupo se disputaban o título nunha *final-four*.

## Historial 
## Palmarés 
## Véxase tamén 
### Outros artigos 
* Copa CERS

### Ligazóns externas 
* Site oficial da CERH
* infoHOCKEY - Información da Copa de Europa de hóckey sobre patíns
*Sitio web oficial  .
Recopa de Europa de hóckey sobre patíns

A **Recopa de Europa de hóckey sobre patíns**, foi unha competición europea entre clubs de hóckey sobre patíns que desapareceu na tempada 1995-96. Foi creada en 1976, e enfrontaba cada tempada aos clubs europeos campións das Copas Nacionais, na súa meirande parte da liga española, italiana e portuguesa. Era a 2ª competición en importancia, trala Copa de Europa e por diante da Copa CERS (agora 2ª máxima competición). Estaba organizada pola CERH (Comité Européen de Rink-Hockey), o máximo organismo do hóckey patíns europeo, con sede central en Lisboa (Portugal).

O equipo campión da Recopa xogaba a Supercopa contra o campión da Copa de Europa.

## Historial
En letra grosa o resultado do equipo gañador.

## Palmarés
## Véxase tamén
### Ligazóns externas
* Recopa de Europa no site oficial da CERH
MAMP

O acrónimo **MAMP** refírese ao conxunto de programas de software libre comunmente usados para desenvolver sitios web dinámicos sobre sistemas operativos Apple Macintosh, MAC OS X.

* **M**ac OS X, o sistema operativo.
* **A**pache, o servidor web.
* **M**ySQL, o sistema xestor de bases de datos
* **P**HP, **P**erl ou **P**ython, linguaxes de programación usadas para a creación de sitios web.

## Véxase tamén 
### Ligazóns externas 
* MAMP
LAMP

**LAMP** é un acrónimo que se refire a un conxunto de subsistemas de software necesarios para acadar unha solución global, neste caso configurar sitios web o Servidores dinámicos cun esfuerzo reducido. Nas tecnoloxías LAMP esta configuración conséguese mediante a unión das seguintes tecnoloxías:

* **L**inux, o sistema operativo;
* **A**pache, o servidor web;
* **M**ySQL / **M**ariaDB, o xestor de bases de datos;
* **P**erl, **P**HP, ou **P**ython, linguaxes de programación.

A pesar de que na súa orixe estes programas de código aberto non foron especificamente deseñados para traballar entre si, a combinación popularizouse debido ao seu baixo custo de adquisición e a ubicuidade dos seus compoñentes (xa que veñen pre-instalados na maioría das distribucións linux).

Cando son combinados, representan un conxunto de solucións que soportan servidores de aplicacións.

Amplamente promovido polo editor da editorial O'Reilly Dale Dougherty, a suxestión de David Axmark e Monty Widenus desenvolvedores de MySQL, a influencia da editorial O'Reilly no mundo do software libre fixo que o termo se popularizase rapidamente en todo o mundo.

## Software 
### GNU/Linux 
**Linux** é un núcleo ou kernel de sistema operativo libre tipo Unix.

### Apache HTTP Server 
O **Servidor HTTP Apache** é un servidor web libre e de código aberto, o máis popular en canto a uso, servindo *de facto* como plataforma de referencia para o deseño e valoración doutros servidores web.

### MySQL 
**MySQL** é un Sistema de Xestión de Bases de Datos (SXBD) relacional, que por tanto utiliza SQL, multithreading (multifío) e multiusuario do que se estiman máis dun millón de instalacións.

### PHP 
**PHP** (acrónimo de "PHP: Hypertext Preprocessor") é unha linguaxe de programación deseñado para producir sitios web dinámicos. PHP é utilizado en aplicacións ao lado do servidor, aínda que pode ser usado tamén desde unha interface de liña de comandos ou como aplicación de escritorio.

## Variantes e alternativas 
PHP é substituído ás veces por Perl ou Python, e o acrónimo mantense. Algúns desenvolvedores de software prefiren usar a *M* para referirse aos módulos do servidor HTTP Apache, como **mod_perl** ou **mod_python**, e utilizar a *P* para referirse a PostgreSQL. O acrónimo "LAMR" é ocasionalmente usado para indicar Ruby on Rails no canto de PHP.

Unha variante desta designa á *M* como Middleware (incluíndo Ruby, Perl, Python etc.) e a *P* para PostgreSQL.

Outras solucións inclúen contornas de desenvolvemento como o WebObjects de Apple Inc., Java EE, Grails ou a arquitectura Microsoft .NET, de Microsoft.

Similarmente, a *L* é ocasionalmente substituída cunha *M* (por Mac OS X), *D* (por Darwin BSD), *B* (por BSD) ou 'W' (por Microsoft Windows)

## Véxase tamén 
### Outros artigos 
* WAMP
* MAMP
* XAMPP
Copa Continental de hóckey a patíns

Iniciada na tempada 1979-80 co nome de **Supercopa de Europa**, era disputada entre os campións da Copa de Europa e da Recopa de Europa. No ano 1997, coa desaparición da Recopa de Europa pasa a ser disputada polo campión da Copa CERS e pasa a ser denominada **Copa Continental**.

## Historial 
En letra grosa o resultado do equipo gañador.

## Palmarés 
## Véxase tamén 
### Ligazóns externas 
* Supercopa de Europa na CERH
A Gándara, Ribas Pequenas, Bóveda

**A Gándara** é un lugar da parroquia de Ribas Pequenas, no concello lugués de Bóveda. Está situado a 345 metros de altitude, na beira do río Mao.

## Lugares e parroquias 
### Lugares de Ribas Pequenas 
### Parroquias de Bóveda
O Arroxo, Guntín, Bóveda

**O Arroxo** é un lugar da parroquia de Guntín, no concello lugués de Bóveda. Está situado a 387 metros de altitude.

## Lugares e parroquias
### Lugares de Guntín
### Parroquias de Bóveda
## Véxase tamén 
### Outros artigos 
* Lugares de Bóveda
Xullán, Tuimil, Bóveda

**Xullán** é unha aldea da parroquia de Tuimil, no concello lugués de Bóveda. Está situada a 366 metros de altitude, na confluencia dos ríos Mao e Noceda. Segundo o IGE, en 2012 tiña 25 habitantes (11 homes e 14 mulleres), nos lugares de Outeiro, Xullán e A Pedreira.

## Patrimonio
*Capela de San Pedro.

*Casa da Memoria.

## Lugares e parroquias 
### Lugares de Tuimil 
### Parroquias de Bóveda 
## Notas
O Moredo, Tuimil, Bóveda

**O Moredo** é un lugar da parroquia de Tuimil, no concello lugués de Bóveda, na comarca de Terra de Lemos. Segundo o IGE, en 2012 tiña dous habitantes (un home e unha muller).
Está situada a 421 metros de altitude, preto da canle do Mao.

## Lugares e parroquias 
### Lugares de Tuimil 
### Parroquias de Bóveda 
## Notas
Vilaboa, Tuimil, Bóveda

**Vilaboa** é unha aldea da parroquia de Tuimil, no concello lugués de Bóveda. Está situada a 363 metros de altitude, preto da estrada LU-546. Segundo o IGE, en 2012 tiña 3 habitantes (2 homes e 1 muller). Cabe destacar o Muíño de Vilaboa.

## Lugares e parroquias 
### Lugares de Tuimil 
### Parroquias de Bóveda 
## Notas
A Chá, Teilán, Bóveda

**A Chá** é unha aldea da parroquia de Teilán, no concello lugués de Bóveda. Segundo o IGE, en 2012 tiña 10 habitantes (3 homes e 7 mulleres).

Está situada a 401 metros de altitude, preto da estrada LU-546 e da liña de ferrocarril.

## Lugares e parroquias 
### Lugares de Teilán 
### Parroquias de Bóveda 
## Notas
A Modorra, Teilán, Bóveda

**A Modorra** é un lugar da parroquia de Teilán, no concello lugués de Bóveda, na comarca de Terra de Lemos. Está situado a 400 metros de altitude. 

Segundo o Instituto Galego de Estatística, en 2025 tiña 1 habitante (1 home), aínda que estivo deshabitado entre 2016 e 2019 e en 2024.

## Lugares e parroquias 
### Lugares de Teilán 
### Parroquias de Bóveda 
## Notas
Vales, Teilán, Bóveda

**Vales** é unha aldea da parroquia de Teilán, no concello lugués de Bóveda. Segundo o IGE, en 2012 tiña 52 habitantes (23 homes e 29 mulleres).

Sitúase a 425 metros de altitude, preto do río Teilán. Na aldea está o muíño do Sancho.
## Toponimia 
O nome do lugar provén do plural do termo en latín , co significado de *val*.

## Lugares e parroquias 
### Lugares de Teilán 
### Parroquias de Bóveda 
## Notas
Concheiros, Ver, Bóveda

**Concheiros** é un lugar da parroquia de Ver, no concello lugués de Bóveda.

Está situado a 351 metros de altitude, separado do resto da aldea pola liña de ferrocarril. Nesta aldea está a igrexa parroquial de San Vicenzo.

## Lugares e parroquias
### Lugares de Ver
### Parroquias de Bóveda
Outeiro, Ver, Bóveda

**Outeiro** é un lugar da parroquia de Ver, no concello lugués de Bóveda. Está situado a 348 metros de altitude, na estrada LU-546, na beira do Mao.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Ver 
### Parroquias de Bóveda 
## Notas
Martín, Martín, Baleira

**Martín** é unha aldea da parroquia de Martín, no concello de Baleira. En 2020 tiña unha poboación de 3 habitantes, 2 homes e 1 muller.

## Lugares e parroquias 
### Lugares de Martín 
### Parroquias de Baleira 
## Notas 
## Véxase tamén 
### Outros artigos 
* Lugares de Baleira
Martín, Martín, Bóveda

**Martín** é un lugar da parroquia de Martín no concello lugués de Bóveda, na comarca de Terra de Lemos. Está situado a 422 metros de altitude, xunto ó regato de Piñas. Segundo o IGE, en 2012 tiña 29 habitantes (17 homes e 12 mulleres).

## Lugares e parroquias 
### Lugares de Martín 
### Parroquias de Bóveda 
## Notas
Lamela, Martín, Bóveda

**Lamela** é un lugar da parroquia de Martín no concello lugués de Bóveda, na comarca de Terra de Lemos. Está situada a 406 metros de altitude. Segundo o IGE, en 2012 tiña 6 habitantes (4 homes e 2 mulleres).

## Toponimia 
O orónimo Lamela é un topónimo que provén do latín , e indica un lugar con lama ou lodo.

## Patrimonio 
Destaca a Casa Grande de Lamela.

## Lugares e parroquias 
### Lugares de Martín 
### Parroquias de Bóveda 
## Notas
Monteagudo, San Pedro do Incio, O Incio

**Monteagudo** é unha aldea da parroquia de San Pedro do Incio, no concello lugués do Incio. Está situada a 870 metros de altitude, aos pés do monte Santa Bárbara. Mantivo ata 1967 unha escola mixta. En 2008 tiña unha poboación de 8 habitantes (4 homes e 4 mulleres). Hai unha capela na honra a Santa Bárbara, santa patroa da aldea.

## Lugares e parroquias 
### Lugares de San Pedro do Incio 
### Parroquias do Incio
San Pedro, San Pedro do Incio, O Incio

**San Pedro** é unha aldea da parroquia de San Pedro do Incio, no concello lugués do Incio. Está situada a 524 metros de altitude, na beira do río Cabe.

En 2008 tiña unha poboación de 23 habitantes (10 homes e 13 mulleres), contando os da veciña aldea de Saa. Nela atópase a igrexa parroquial de San Pedro.

## Lugares e parroquias 
### Lugares de San Pedro do Incio 
### Parroquias do Incio
San Miguel, San Pedro do Incio, O Incio

**San Miguel** é unha aldea da parroquia de San Pedro do Incio, no concello lugués do Incio. Está situada a 575 metros de altitude, preto do río Cabe.

En 2008 tiña unha poboación de 2 habitantes (1 home e 1 muller). No lugar hai unha capela.

## Lugares e parroquias 
### Lugares de San Pedro do Incio 
### Parroquias do Incio
Illa Real

A **île Royale**, que se traduciría a galego como **Illa Real**, é unha das illas da costa de Güiana. Ela e as outras dúas illas dependen da cidade de Cayena, pero en realidade están máis preto de Kourou e son visibles desde a súa praia.

## Historia e características
esquerda|miniatura|Restos da prisión na Illa Real 
A Lei de 31 de marzo de 1931 fixo da Illa Real un lugar de deportación simple, e a Illa do Diaño foi utilizada para a deportación fortificada (como a distinción establecida pola lei de xuño de 1850). 
Hoxe en día, hai unha igrexa, un mesón (anteriormente a casa do director da prisión, na parte superior da illa), un museo e un posto de policía na illa.

O Centro espacial de Kourou, propietario da illa, instalou en 1968, un cinéthéodolithe, sistema óptico de seguimento e de observación de lanzadeiras, substituído desde 1995 por un cinétélescope. O CSG tamén está involucrado na restauración dos restos da prisión.

As illas son evacuadas durante os lanzamentos, xa que están por baixo das rutas tomadas polos foguetes espaciais.

## Galería de imaxes

Ficheiro:Agouti red royale.jpg|Esquios vermellos na illa.
Ficheiro:Royale port.jpg|Porto da illa Real, ca illa de St-Joseph en segundo plano.
Ficheiro:Royale auberge.jpg|Hostal da illa, antiga residencia do director da prisión.
Ficheiro:Brugmansia candida tree.jpg|Belo exemplo de *Brugmansia* na illa.
Ficheiro:Royale ocean view.jpg|A illa e o Atlántico.
Ficheiro:Royale museum.jpg|Museo da illa.
Ficheiro:Royale atelier.jpg|Taller en ruinas.
Ficheiro:Ruines.JPG|Ruinas.
Ficheiro:Egliseileroyale.JPG|Igrexa da Illa Real.
Ficheiro:Phareileroyale.JPG|Faro da Illa Real
A Cruz do Incio, O Incio, O Incio

**A Cruz do Incio** é o único lugar da parroquia do Incio no concello lucense do Incio, na comarca de Sarria. Segundo o IGE, en 2023 tiña 209 habitantes (105 homes e 104 mulleres). É a capital do concello.

## Lugares e parroquias
### Lugares do Incio
### Parroquias do Incio
## Notas 
## Véxase tamén 
### Outros artigos 
*Lugares do Incio
Froxán, Vilamor, Folgoso do Courel

**Froxán** é unha aldea da parroquia de Vilamor, no concello lugués de Folgoso do Courel. Está situada a 460 metros de altitude, no val do río Lor. En 2008 tiña unha poboación de 43 habitantes (23 homes e 20 mulleres).

## Lugares e parroquias 
### Lugares de Vilamor 
### Parroquias de Folgoso do Courel 
## Véxase tamén 
### Ligazóns externas 
* 20px *Grandes Lugares* na TVG.
Castro Portela, Vilamor, Folgoso do Courel

**Castro Portela** é unha aldea da parroquia de Vilamor, no concello lugués de Folgoso do Courel. Está situada na serra do Courel, moi preto do río Lor. En 2008 tiña unha poboación de 8 habitantes (5 homes e 3 mulleres).

Atópase a 468 m sobre o nivel do mar, xunto ao castro do mesmo nome, nun profundo val escavado polo río Lor. Está situado xunto á estrada que une Froxán con Vilar de Lor.

## Lugares e parroquias 
### Lugares de Vilamor 
### Parroquias de Folgoso do Courel
O Souto, Ribas Pequenas, Bóveda

**O Souto** é un lugar da parroquia de Ribas Pequenas, no concello lugués de Bóveda. Está situado a 339 metros de altitude, entre a beira do río Mao e a liña de ferrocarril A Coruña-Monforte.

## Lugares e parroquias 
### Lugares de Ribas Pequenas 
### Parroquias de Bóveda
Vilamor, Vilamor, Folgoso do Courel

**Vilamor** é unha aldea da parroquia de Vilamor, no concello lugués de Folgoso do Courel. Está situada a 700 metros de altitude, na serra do Courel. En 2008 tiña 27 habitantes (15 homes e 12 mulleres). Nela está a igrexa parroquial.

## Lugares e parroquias 
### Lugares de Vilamor 
### Parroquias de Folgoso do Courel